## El Piromusical del Festival de Música Antiga i Barroca de Peníscola obri agost seguint els compassos de Monteverdi, Händel i Purcell

*** La Pirotecnia Tomás llança el castell de focs artificials *Foc Barroc!* el dijous 1 d’agost, a les 24:00 hores, des de la platja Nord
* El Festival afronta la seua recta final amb una *Gala Barroca* i el concert de La Spagna**

El Festival Internacional de Música Antiga i Barroca de Peníscola, organitzat per la Conselleria d’Educació, Cultura, Universitats i Ocupació, a través de l’Institut Valencià de Cultura, la Diputació de Castelló i l’Ajuntament de Peníscola, afronta la recta final de l’edició de 2024 i dona la benvinguda al mes d’agost amb el piromusical *Foc Barroc!* La Pirotecnia Tomàs de Benicarló llança el tradicional castell de focs artificials que enguany seguirà els compassos d’obres de Monteverdi, Händel i Purcell.

El director del Festival de Música Antiga i Barroca de Peníscola, Leonardo Marqués, ha destacat que “el Piromusical del Festival és una de les activitats més multitudinàries i esperades de tot l’estiu a Peníscola” i ha remarcat que “este espectacle contribuïx a aconseguir un dels objectius que ens plantegem que és el d’acostar la música clàssica i la cultura a un major nombre de públic”.

En este aspecte, Marqués també ha reiterat que “des de l’organització considerem fonamental obrir la música clàssica a la ciutadania i per això reforcem la programació destinada a un públic familiar al llarg del certamen” i ha recordat que “a més del piromusical hem inclòs l’activitat *El arpa furtiva* dirigida a públic infantil a partir de 6 anys”.

**Programació**

Després del piromusical, el Festival presenta els dos últims concerts de l’edició d’enguany amb *Gala Barroc*a de Nuevas Voces del Barroc i Ensemble Barroc (2 d’agost); i el tancament amb *Y si Versailles pudiera hablar...* de La Spagna (3 d’agost).

**Venda d’entrades concerts**

Les entrades per als concerts al castell del Papa Luna tenen un preu de 12 euros, i poden adquirir-se en la [web](http://taquilla.ivc.gva.es/), en les taquilles situades en la Casa de l’Aigua, i els dies de concert en l castell.

La 29a edició del Festival Internacional de Música Antiga i Barroca de Peníscola té la web ivc.gva.es i un perfil en RRSS, @ivcantigabarroca amb tota la informació de les actuacions i venda d’entrades.

Fecha: 31/07/2024